tartuNLP/wikipedia-smugri-20251201 huggingface dataset:
Yrjö Saarenpuu

Yrjö Saarenpuu (30. toukokuuta 1901 – 6. heinäkuuta 1919 Palalahti, Tulemajärvi) oli suomalainen Aunuksen retkikuntaan osallistunut vapaaehtoinen 18-vuotias lyseolainen joka teloitettiin sotaretken loppuvaiheissa kun hänen osastonsa miehet olivat ryöstäneet eräästä kirkosta elintarvikkeita ja rahaa.
Iistä kotoisin ollut Yrjö Saarenpuu kävi Oulun lyseota ja hän oli osallistunut Suomen sisällissotaan valkoisten puolella. Aunuksen retkellä hän kuului jääkärikapteeni Kalle Hyppölän johtamaan 1. rykmentin 2. pataljoonaan. Perääntyessään Aunuksesta Suomen rajaa kohti joukko Saarenpuun komppanian miehiä ryösti Vieljärven ortodoksisesta kirkosta nisujauhoa, viiniä ja jonkin verran rahaa. Saarenpuu ei osallistunut ryöstöön vaan oli jäänyt kirkon ulkopuolelle odottamaan sinne menneitä tovereitaan.
Tapahtumasta tehtiin ilmoitus päällystölle ja sen johdosta 27 Vieljärveltä kohti Suomen rajaa tulossa ollutta vapaaehtoista vangittiin. Pidätetyt suljettiin erääseen riiheen jossa he saivat olla ilman ruokaa ja juomaa kahden vuorokauden ajan. Heitä lähdettiin sitten viemään autolla naapurikylään jossa heidät oli määrä kenttäoikeuden tuomion perusteella kaikki ampua kirkonryöstön vuoksi. Paikalle saapui kuitenkin Saarenpuun komppanian päällikkö luutnantti Kallio joka toi tiedon että kylä oli tällä välin joutunut punaisten haltuun. Tuomiota muutettiin nyt niin että ryhmästä määrättiin ammuttavaksi yksi mies, maanviljelijän poika Wilhelm Viktor Ervasti (s. 1900) Oulujoelta ja lisäksi ryhmästä oli ammuttava toinen mies jonka arpa sai määrätä. Saarenpuu nosti kuolonarvan ja kun hän koetti vakuuttaa syyttömyyttään eräs paikalla ollut upseeri löi häntä kasvoihin ja käski pitää suun kiinni. Kuolemantuomiot oli määrännyt pataljoonan komentaja kapteeni Hyppölä.
Tuomiot pantiin täytäntöön Palalahdella 6. heinäkuuta, ampujina oli pataljoonan 3. komppanian miehiä. Saarenpuu kirjoitti omaisilleen edellisenä päivinä kirjeen joka julkaistiin myöhemmin sanomalehdissä. 
Varatuomari Ahmavaara kuulusteli myöhemmin Suomeen palanneita luutnantti Kallion komppanian miehiä ja Saarenpuun lähimpiä tovereita. Kertomuksista ilmeni Saarenpuun syyttömyys ja lisäksi kapteeni Hyppölä ei ollut antanut Saarenpuun tovereiden tuoda Saarenpuun ruumista kotimaahan.
Lauren Sesselmann

Lauren Sesselmann (s. 14. elokuuta 1983 Stevens Point, Wisconsin, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa 46 maaottelua mutta ei ole tehnyt yhtään maalia. Hän saavutti olympiapronssia Lontoossa 2012. Hän kuului Kanadan mestarijoukkueeseen Pan-Amerikan kisoissa vuonna 2011. Hän sai Kanadan kansalaisuuden vuonna 2010 ja pelasi Kanadan maajoukkueessa ensimmäisen kerran vuonna 2011.
Sesselmann on edustanut seuratasolla muun muassa Sky Blue FC:tä, Atlanta Beatiä, FC Kansas Cityä, Houston Dashiä ja Santa Clarita Blue Heatiä.
Kiinan tulvat 1931

Kiinan tulvat 1931 olivat yksi Kiinan pahimmista luonnonmullistuksista. Ne syntyivät Keski-Kiinan alueella ja vaikuttivat noin 52 miljoonan ihmisen elämään, surmaten heistä mahdollisesti noin kaksi miljoonaa.
Pahimmin tulvivia jokia olivat Jangtse, Huaijoki, Keltainenjoki ja Keisarinkanava. Ongelmia oli myös niin etelässä kuin Helmijoki ja niin pohjoisessa kuin Songhua ja Jalu, jotka virtaavat Koreaan päin.
Osa uhreista kuoli hukkumalla tai murskaantui vedessä ajelehtivien tavaroiden alle, mutta osa sai veden levittämiä kulkutauteja tai kuoli nälkään tulvien tuhottua ruokahuollon.
Tulvien syynä pidetään epäsuotuisan sään ja huonon suunnittelun yhdistelmää. Jokien varrelle rakennetut penkereet estivät veden leviämisen normaaleille tulvaniityille, ja kuivaa kautta seurasi pitkä sateinen jakso.
Kelly Parker

Kelly Parker (s. 8. maaliskuuta 1981 Regina, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 40 maaottelua ja teki niissä kolme maalia. Hän saavutti olympiapronssia Lontoossa 2012. Hän pelasi myös vuoden 2011 MM-kilpailuissa ja voitti kultaa saman vuoden Pan-Amerikan kisoissa. Hän oli pelipaikaltaan keskikenttäpelaaja.
Parker edusti seuratasolla muun muassa Sky Blue FC:tä, Western New York Flashiä ja Atlanta Beatiä sekä saksalaista SC Freiburgia.
Eero Permi

Eero Pietari Permi (vuoteen 1935 Prami, 29. maaliskuuta 1914 Raahe – 26. huhtikuuta 1990 Raahe) on ollut suomalainen pappi ja kirjailija.
Perhetaustat.
Permin isä oli tullimies Waltteri Alfred Prami ja äiti Selma Kustaava Sillanpää. Suvulla oli merimiestausta. Hän avioitui kansakoulunopettaja Katri Elisabet Rädyn (k. 1984) kanssa. Perheeseen syntyivät Jaakko, Jussi ja Sisko. Jäätyään leskeksi hän avioitui nuorisonohjaaja Aino Tuikkalan kanssa.
Opinnot.
Permi suoritti ylioppilastutkinnon 1934 Raahen keskikoulun jatkoluokilta. Hän opiskeli teologiaa Helsingin yliopistossa ja valmistui sacri ministerii candidatukseksi 1938. Papiksi hänet vihittiin samana vuonna. Pastoraalitutkinnon hän suoritti 1943 ja ylemmän pastoraalitutkinnon 1951.
Työura.
Permin työura aukeni Raahen ja Saloisten ylimääräisen papin virassa 1938. Vastaavassa virassa hän toimi Sotkamossa 1938–1939, Sumiaisissa 1941 sekä Paltamossa 1944–1948. Kuopion hiippakunnan pyhäkoulupapin tehtävässä hän oli 1948–1950 sekä Viekijärven ylimääräisenä pappina 1950–1951. Himangan kirkkoherrana Permi toimi 1951–1954 ja Raahen kirkkoherrana 1954–1977, jolloin hän jäi eläkkeelle.
Sivutoimenaan Permi toimi Kainuun kristillisen kansanopiston opettajana 1945–1948. Edelleen hän oli Raahen rovastikunnan Iääninrovastina 1956–1970, Oulun tuomiokapitulin asessorina 1957–1963 sekä kirkolliskokousedustajana 1958, 1963, 1965, 1968 ja 1971.
Arvonimet ja ansiomerkit.
Permille on myönnetty rovastin arvo. Sotilasarvoltaan hän oli yliluutnantti ja ansioistaan hänelle myönnettiin ansiomerkit VR 4 II. k., VR 4. ja SVR J 1.
Raahen Pekka -kunniakansalaisuus Permille myönnettiin 1987. Raahen Pekka on henkilö, joka on toiminut pitkään jollakin kulttuurin tai kotiseututyön alueella. Hän on tunnettu raahelainen tai tuo ulkoraahelaisena tunnetuksi myönteisesti kotiseutuaan.
Kirkon kaunistus.
Raahen seurakunnan pitkäaikainen suntio Martta Keränen oli testamentannut omaisuutensa kirkon kaunistusrahastoon. Eero Permi ideoi kalastaja-aiheen 70-vuotispäivillään lasimaalaukseksi. Kuorin eteläpuoleiseen ikkunaan vuonna 1988 valmistui taiteilija Matti Lammen suunnittelema ja lasitusliike Wuorio Oy:n tekemä lasimaalaus "Minä teen teistä ihmisten kalastajia." Keräsen testamentti toteutui lasimaalauksena.
Kirjoista.
Permin kirjoittamista teoksista on Raahen murteella kirjoitettu "Suomen Helemi : muistelmia vanahan ja vähä uuvvemmanki Raahen ajoilta."
Emily Zurrer

Emily Zurrer (s. 12. heinäkuuta 1987 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 82 maaottelua ja tehnyt kolme maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 ja vuoden 2011 MM-kilpailuissa. Hän on pelipaikaltaan puolustaja.
Seuratasolla Zurrer on pelannut kotimantereensa lisäksi myös Saksassa SG Essen-Schönebeckissä sekä Ruotsissa Dalsjöforsin ja Jitexin joukkueissa.
Erin McLeod

Erin McLeod (s. 26. helmikuuta 1983 St. Albert, Alberta, Kanada) on kanadalainen jalkapalloilija, pelipaikaltaan maalivahti. Hän on pelannut Kanadan naisten maajoukkueessa 116 maaottelua. Hän on ollut saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 sekä kolmissa MM-kilpailuissa vuosina 2007, 2011 ja 2015. Vuoden 2016 olympialaiset Riossa jäivät häneltä väliin pahan polvivamman vuoksi.
McLeod pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.
Seuratasolla McLeod on pelannut kotimantereensa lisäksi myös Ruotsissa Dalsjöforsissa, Rosengårdissa ja Växjössä, Saksassa Jenan ja Sandin joukkueissa sekä Islannissa Stjarnanissa.
McLeodin puoliso on jalkapalloilija Ella Masar.
Dolores Delgado

Dolores Delgado García (s. 1962 Madrid) on espanjalainen poliitikko. Delgado on Espanjan oikeusministeri kesäkuusta 2018 lähtien.
Aiemmin Delgado toimi 25 vuoden ajan Espanjan valtakunnallisen ylioikeuden ("Audiencia Nacional") syyttäjänä. Hän työskenteli huumeiden laittoman kaupan ja ETAn terrorismin parissa. Hän oli jihadismi-terrorismin koordinoiva syyttäjä.
Vuonna 2007 Delgado toimi syyttäjänä Argentiinan entisen upseerin Adolfo Scilingon oikeusjutussa, jossa tämä tuomittiin vankeuteen rikoksesta ihmisyyttä vastaan. Vuonna 2013 Delgado vastusti Hervé Falcianin luovutusta Sveitsiin. 
Delgado on suorittanut oikeustieteen tutkinnon.
Brittany Timko

Brittany Timko Baxter (o.s. Timko, s. 5. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 132 maaottelua ja tehnyt viisi maalia. Hän on saavuttanut olympiapronssia Lontoossa 2012. Hän on pelannut myös Pekingin olympialaisissa 2008 sekä vuosien 2003, 2007 ja 2011 MM-kilpailuissa. Hän oli voittamassa Pan-Amerikan kisojen mestaruutta vuonna 2011. Ensimmäisen aikuisten maaottelunsa hän pelasi 16-vuotiaana vuonna 2002. Hän on pelipaikaltaan puolustaja.
Seuratasolla Timko Baxter on edustanut Vancouver Whitecapsia, australialaista Melbourne Victorya, ruotsalaista Piteå IF:ää, saksalaista SG Essen-Schönebeckiä sekä vuodesta 2014 Seattle Soundersia.
Bolsenanjärvi

Bolsenanjärvi () on Keski-Italiassa Latiumin alueen pohjoisosassa sijaitseva kraatterijärvi. Muodoltaan soikeaa järveä ympäröi Volsinin vuoristo. Nimensä järvi on saanut Bolsenan pikkukaupungilta, joka sijaitsee järven koillisrannalla.
Bolsenanjärven seutu oli aikoinaan vulkaanisesti aktiivista. Järvi syntyi arviolta 300 000 vuotta sitten kalderaan eli tulivuoren romahtamisen muodostamaan kulhomaiseen tuliperäiseen muodostumaan.
Bolsenanjärven ainoa laskujoki on järven etelärannasta alkava Marta, joka johtaa Tyrrhenanmereen. Joen suussa sijaitsee pikkukaupunki, jonka nimi on niin ikään Marta. Bolsenanjärvellä on kaksi pienehköä saarta: Isola Bisentina (17 ha) lännessä ja Isola Martana (10 ha) etelässä. Bisentinan saaren asutushistoria ulottuu etruskien ja roomalaisten aikakauteen.
Bolsenanjärveä reunustavat kunnat ovat koillisesta myötäpäivään Bolsena, Montefiascone, Marta, Capodimonte, Gradoli, Grotte di Castro ja San Lorenzo Nuovo.
Bolsenanjärven ympäristö on DOC-viinien Est! Est!! Est!!! ja "Aleatico di Gradoli" viljelyseutua.
PATH (ympäristömuuttuja)

PATH eli hakupolku on useissa käyttöjärjestelmissä käytetty ympäristömuuttuja, jossa määritellään joukko hakemistoja, joissa suoritettavat ohjelmat sijaitsevat. Yleensä jokaisella suoritettavalla prosessilla tai käyttäjän istunnolla on oma PATH-asetus.
PATH on muun muassa Unix-tyylisissä käyttöjärjestelmissä, DOS:ssa, OS/2:ssa sekä Microsoft Windowsissa.
Historia.
Multics kehitti ajatuksen hakupolusta. Varhainen Unix shell haki ohjelmia vain codice_1 hakemistosta, mutta Version 3 Unix aikana hakemisto oli liian suuri ja siten codice_2 ja hakupolusta tuli osa käyttöjärjestelmää.
Unix ja Unix-tyylisyys.
POSIX ja Unix-tyylisissä käyttöjärjestelmissä, codice_3 muuttuja on määritelty listana yhdestä tai useammasta hakemistosta puolipisteellä (codice_4) eroteltuna. Hakemistot codice_5-muuttujassa ei ole tarkoitettu escapettavaksi, mikä tekee siitä mahdotonta, että puolipiste codice_4 olisi hakemiston nimessä.
Väliaikainen tiedosto

Väliaikaiset tiedostot (.TMP) ovat tiedostoja, jotka on luotu säilyttämään dataa siihen asti, kunnes uusi tiedosto on luotu. Tietokoneohjelmat luovat niitä itsenäisesti eri tarkoituksiin. Niiden tarpeellisuus perustuu sellaisiin tilanteisiin, joissa ohjelma ei voi varata tarpeeksi muistia tehtävillensä tai joissa ohjelma toimii sellaisen tietomäärän kanssa, joka vaatii arkkitehtuuria suuremman osoiteavaruuden. Ohjelmat käyttävät väliaikaisia tiedostoja myös prosessien välisenä kommunikaatioon.
Apumuisti.
Modernit käyttöjärjestelmät hyödyntävät näennäismuistia, mutta dataa erityisesti vaativat sovellukset (esim. videonmuokkausohjelmat) voivat joutua luomaan väliaikaistiedostoja.
Matthias Schoenaerts

Matthias Schoenaerts (s. 8. joulukuuta 1977 Antwerpen, Belgia) on belgialainen näyttelijä, elokuvatuottaja ja graffititaiteilija. Hän on näytellyt kansainvälisellä urallaan niin hollanniksi, ranskaksi kuin englanniksikin.
Ura.
Hänen ensimmäinen roolinsa oli 13-vuotiaana elokuvassa "Punapappi Adolf Daens" ("Daens", 1992), joka oli Belgian sen vuoden Oscar-ehdokas parhaimmaksi vieraskieliseksi elokuvaksi. Hänen muita tunnettuja elokuvia ovat "Black Book" ("Zwartboek", 2006), "Painajainen Antwerpenissa" ("Linkeroever", 2008), "Luihin ja ytimiin" ("De rouille et d’os", 2012), "Blood Ties" (2013), "Ranskalainen sarja" ("Suite Française", 2014), "Kaukana maailman menosta" ("Far from the Madding Crowd", 2015), "Tanskalainen tyttö" ("The Danish Girl", 2015) ja "Red Sparrow" (2018). Hän on näytellyt useissa televiosarjoissa, kuten Suomessakin Ylellä nähdyssä "Viinakeisarin salaisuus" ("De smaak van De Keyser", 2008–2009). Näyttelijäntyön lisäksi hän on tehnyt graffititaidetta 16-vuotiaasta asti. Hän on myös toiminut Louis Vuittonin vaatemallina.
Yksityiselämä.
Hän syntyi Antwerpenissä flaamilaiseen perheeseen. Hänen isänsä Julien Schoenaerts (1925–2006) oli näyttelijä, ja hänen äitinsä Dominique Wiche (1953–2016) oli vaatteiden suunnittelija, kääntäjä ja ranskan kielen opettaja. Hän kasvoi kaksikieliseksi (hollanti, ranska).
Kimoa

Kimoa on espanjalainen vaatteiden ja asusteiden jälleenmyyjä, jonka pääkonttori sijaitsee Espanjassa. Brändin on perustanut espanjalainen Formula 1 -kuljettaja Fernando Alonso.
Kimoa toimii ja myy tuotteita nettikaupan välityksellä yli 150 maahan. Yhtiö myy esimerkiksi paitoja, uimapukuja, villapaitoja, kenkiä, aurinkolaseja ja hattuja.
Sponsorointi.
Kimoasta tuli tammikuussa 2018 McLarenin sponsori monivuotisella sopimuksella.
Kimoan logo näkyi esimerkiksi McLarenin autossa.
Lucile Desmoulins

Lucile Desmoulins (o.s. Duplessis; 1771 lähellä Pariisia – 13. huhtikuuta 1794 Pariisi) oli Ranskan vallankumouksen aikaisen poliittisen vaikuttajan Camille Desmoulinsin vaimo, joka tuomittiin kuolemaan ja teloitettiin miehensä oikeudenkäynnin yhteydessä.
Lucile Duplessis’n isä oli varakas ja korkea virkamies Ranskan valtiovarainministeriössä. Hän nai joulukuussa 1790 itseään kymmenen vuotta vanhemman asianajaja Camille Desmoulinsin, joka oli vallankumouksen jälkeen kohonnut tunnetuksi lehtimieheksi ja poliittiseksi kirjailijaksi. Heille syntyi vuonna 1792 yksi poika, Horace. Lucile tunsi miehensä kautta jakobiinien tärkeimmät johtajat ja emännöi joskus näiden kokouksia.
Kun Camille Desmoulins vangittiin Maximilien Robespierren määräyksestä 30. maaliskuuta 1794, Lucile teki kaikkensa, jopa vedoten henkilökohtaisesti Robespierreen, saadakseen miehensä vapautettua. Myös Lucile vangittiin 4. huhtikuuta, kun Louis Antoine de Saint-Just syytti häntä vastavallankumouksellisen vankilakapinan suunnittelusta. Tämän jälkeen Camille Desmoulins, hänen vaikutusvaltainen liittolaisensa Georges Danton ja joukko heidän tukijoitaan tuomittiin kuolemaan käyttämällä todisteena väärennettyä asiakirjaa, jonka mukaan Lucile olisi juonitellut tasavaltaa vastaan. Camille teloitettiin giljotiinilla 5. huhtikuuta, Lucile 13. huhtikuuta. Samassa yhteydessä Lucilen kanssa teloitettiin myös aiemmin teloitetun Desmoulinsin poliittisen vastustajan Jacques Hébertin leski.
Suomen urheilu 1954

Suomen urheilu 1954 käsittelee vuoden 1954 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Kameraseura (yhdistys)

Kameraseura on Helsingissä toimiva valokuvauksen harrastajien yhdistys, joka on perustettu 1921 nimellä Helsingin Amatööri-valokuvaajat ry (HAV).
Seuralla on noin tuhat jäsentä, ja se on alan suurin Suomessa. Seura julkaisee Kamera-lehteä, järjestää koulutusta, kilpailuja ja näyttelyitä sekä jakaa stipendejä. Seura on myös julkaissut valokuvakirjoja. Seuran piirissä on toimii erilaisia valokuvauksen kerhoja.
Seuran ensimmäinen puheenjohtaja oli Erland Piirinen. Seuran ”virallinen äänenkannattaja” oli vuosina 1926–1931 HAV:n toimittama ja Suomen Valokuvakauppiaiden yhdistyksen kustantama Valokuvaus-lehti. Seuran nimi muuttui 1929 Kameraseura ry:ksi (KS). Seura on yksi vuonna 1932 perustetun Suomen kameraseurojen liiton (SKsL) perustajajäsenistä.
Jussi Sudenlehti

Jussi Sudenlehti (ent Sutinen) (s. 1982 Helsinki) on turkulainen kirjailija, tietokirjailija, psykoterapeutti ja muusikko. Sudenlehti työskentelee esiintyjänä, kouluttajana ja työnohjaajana ja hän on julkaissut muun muassa yhteiskunnallisia aiheita käsittelevän lastenkirjatrilogian. Trilogian ensimmäinen osa Sininen talo kertoo huostaanotosta, ja sen on kuvittanut Juulia Terho. Toinen osa Suurerhe käsittelee eroa ja uusperhettä, kolmas Kiireellisten talo läheisen kuolemasta ja surusta. Kuvittaja Katrin Ehrlich on kuvittanut kaksi jälkimmäistä. Lisäksi Sudenlehti on julkaissut kaksi runokokoelmaa: Kuolleiden kaupunkien muistikirja (Savukeidas) ja Valkoinen huone (Robustos). Sudenlehti on ollut mukana kirjoittamassa ja toimittamassa kahta tietokirjaa, jotka ovat Perheen suojassa ja Tulevaisuuden lastensuojelu. WSOY julkaisi Sudenlehden esikoisromaanin "Christian" maaliskuussa 2019. Sudenlehden toinen romaani "Melankolia" julkaistiin syyskuussa 2021.
Sudenlehden puoliso on muusikko Alina Sudenlehti (ent. Lehti) jonka kanssa Jussi Sudenlehti tekee yhdessä musiikkia.
Julkaisut.
Tietokirjat
Levytykset
Luterilainen kirkko Afrikassa – Beninin synodi

Luterilainen kirkko Afrikassa - Beninin synodi () on luterilainen kirkko, joka toimii Beninissä. Kirkon jäsenmäärä on noin 400.
Historia.
Kirkon historia alkaa vuodesta 1996, jolloin Ghanan evankelis-luterilainen kirkko aloitti Beninissä lähetystyön yhdysvaltalaisen Missouri-synodin tukemana. Beniniin yritettiin jo aiemmin perustaa tunnustusluterilaista kirkkoa, mutta ELA-SBe perustettiin vasta 2012 ja rekisteröitiin virallisesti 2014.
Nykytilanne.
Kirkolla on viisi seurakuntaa ympäri Beniniä, joissa on noin 400 jäsentä. Kirkko kuuluu Kansainväliseen luterilaiseen neuvostoon.
Ruskatrööttä

Ruskatrööttä on joka vuosi järjestettävä puhallin- ja lyömäsoittajien yhteinen leiriviikonloppu. Ruskatrööttää järjestetään Pohjois-Karjalan, Etelä-Karjalan, Savon Kainuun ja Pirkanmaan alueella. Ruskatrööttä järjestetään siis pääosin Itäisen Suomen alueella. Ruskatrööttä kokoaa vuosittain keskimäärin 300 soittajaa. Soittajat ovat pääsääntöisesti näiltä alueilta.
Ruskatrööttään kokoontuu yhden viikonlopun ajaksi soittajia, joiden osaamistaso vaihtelee aloittelijoista puoliammattilaisiin. Osa soittajista on aloittanut soittamisen juuri ennen Ruskatrööttää, ja osa soittajista soittaa harrasteorkestereissa.
Ruskatröötässä soittaa viisi orkesteria. E-orkesterissa soittaa soittoharrastuksen aloittaneet, ja A-orkesterissa soittajat ovat käytännössä puoliammattilaisia. 
Vuonna 2022 Ruskatrööttä järjestettiin Orivedellä.
Vuonna 2018 Ruskatrööttä järjestettiin 5.10.2018 - 7.10.2018 Kuopiossa, vuonna 2017 Lieksassa ja vuonna 2016 Kiteellä. Vuonna 2023 se aiotaan järjestää Joensuussa.
Ruskatröötässä on monia eri soittimia esimerkiksi tuuba, pasuuna, fagotti, käyrätorvi, trumpetti, klarinetti, oboe, saksofoni, lyömäsoittimia (esim. rummut ja tamburiini) ja poikkihuilu.
Jasmonihappo

Jasmonihappo (C12H18O3) on karboksyylihappoihin kuuluva orgaaninen yhdiste. Jasmonihappo on merkittävä kasvihormoni ja sillä on rooli muun muassa kasvin kasvun säätelyssä ja puolustautumisessa kasvinsyöjiä vastaan.
Biosynteesi ja rooli.
Jasmonihappo on huoneenlämpötilassa siirappimaista nestettä. Yhdiste on optisesti aktiivista ja sen kiertokyky kloroformiliuoksessa on –83,5. Jasmonihappoa eristettiin ensimmäisen kerran jasmiineista, mutta sitä on sen jälkeen eristetty useista muistakin kasveista. Jasmonihappoa esiintyy kaikissa kasvinosissa, erityisesti kasvavissa osissa. Kasvit muodostavat sitä lähtien linoleenihaposta hapettavien lipoksigenaasientsyymien ja syklisoivien entsyymien katalysoimana. Jasmonihapon vaikutukset kasvihormonina muistuttavat abskissihapon vaikutuksia. Suurina pitoisuuksina se muun muassa estää kasvin kasvua ja indusoi siementen kypsymistä. Kasvin vahingoittuessa jasmonihappo aktivoi geenejä, jotka ohjaavat proteinaasi-inhibiittoreiden tuotantoa. Nämä yhdisteet ovat osa kasvien suojautumismekanismeja vaurioiden ja kasvinsyöjien varalta. 
Kasveissa jasmonihaposta muodostuu myös metyylijasmonaattia ja jasmonia, joilla on niin ikään merkitystä kasvihormoneina.
Suomen urheilu 1955

Suomen urheilu 1955 käsittelee vuoden 1955 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Stephanie

Stephanie on naisen etunimi. Nimen kirjoitusasuja eri kielissä ovat myös Stéphanie ranskankielisissä ja Stefanie varsinkin saksankielisissä maissa. 
Stephanie on naispuolinen vastine miehen etunimelle Stephen tai Steven, joka on kreikkalaisperäisen "Stephanos"-nimen englanninkielinen vastine. Samaa alkuperää ovat myös esimerkiksi ruotsinkieliset miehennimet Stefan ja Staffan, suomenkieliset miehennimet Tapani, Tahvo ja Teppo sekä naisennimet Fanni ja Fanny.
Suomessa nimi Stephanie on Digi- ja väestötietoviraston tietojen mukaan annettu vuoden 2019 loppuun mennessä noin 640 henkilölle, joista suurin osa on 1980- ja 1990-luvulla syntyneitä. Muodossa Stéphanie nimi on annettu noin 90 ja muodossa Stefanie noin 390 henkilölle.
Vuodesta 2020 lähtien Stephanien nimipäivä on suomenruotsalainen kalenterin mukaan 26. joulukuuta, Stefanin päivänä eli tapaninpäivänä.
Togon luterilainen kirkko

Togon luterilainen kirkko () on luterilainen kirkko, joka toimii Togossa. Kirkon jäsenmäärä on noin 8 000.
Historia.
Kirkon historia juontaa juurensa yhdysvaltalaisen Missouri-synodin Togossa vuonna 1980 aloittamasta lähetystyöstä. Kirkko perustettiin virallisesti vuonna 2009.
Nykytilanne.
Kirkolla on 45 seurakuntaa ympäri Togoa, joissa on yhteensä noin 8 000 jäsentä. Kirkko kuuluu Kansainväliseen luterilaiseen neuvostoon.
Ugandan luterilainen kirkko

Ugandan luterilainen kirkko () on luterilainen kirkko, joka toimii Ugandassa. Kirkon jäsenmäärä on noin 50 000.
Historia.
Kirkko on syntynyt vuonna 1993 Ghanan evankelis-luterilaisen kirkon yhteistyössä yhdysvaltalaisen Missouri-synodin kanssa tekemän lähetystyön tuloksena.
Nykytilanne.
Kirkolla on 140 seurakuntaa ympäri Ugandaa, joissa on noin 50 000 jäsentä. Kirkko kuuluu Kansainväliseen luterilaiseen neuvostoon.
Cluses

Cluses on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 45 kilometriä Geneven kaupungista kaakkoon.
Kaupunki on kehittynyt Arvejoen ylittävän sillan ympärille. Silta on alun perin roomalaisten rakentama, mutta se kunnostettiin nykyiselleen keskiajalla. Vuonna 1301 Clusesta tuli itsenäinen kaupunki Faucignyn baroni Huguesin myöntämällä oikeudella. Arvejoen laakso oli maatalousvaltaista aluetta, mutta vuonna 1720 Claude-Joseph Balaloud toi sinne kellonvalmistustaidon. Kaupunkiin syntyi lukuisia perheyrityksiä, jotka valmistivat kellon osia. Vuonna 1848 kaupunkiin perustettiin kuninkaallinen kellonvalmistuskoulu. Tätä aiemmin vuonna 1844 kaupunki tuhoutui tulipalossa, mutta se rakennettiin uudestaan arkkitehti Francois Justinin suunnitelmien mukaan.
Sportmagasinet

Sportmagasinet on Ylen ruotsinkielinen makasiinityyppinen urheiluohjelma.
Sportmagasinet alkoi 1985, ja se päättyy vuoden 2018 lopussa. Sillä oli parhaimmillaan 200 000–300 000 katsojaa, myös suomenkielisiä. Ohjelmapaikan muutokset ja mahdollisesti myös ohjelmatyypin vanheneminen pudottivat katsojamäärät heikoimmillaan 10 000 katsojaan. 
Ohjelman toimittajia ovat olleet muun muassa Kaj Kunnas ja Leif Lampenius.
USS Indiana (SSN-789)

USS Indiana (runkonumero SSN-789) on Yhdysvaltain laivaston Virginia-luokan ydinsukellusvene.
Valmistus.
Alus tilattiin 22. joulukuuta 2008 Northrop Grummanin Newport News Shipbuildingiltä Virginiasta, missä köli laskettiin 16. toukokuuta 2015. Alus kastettiin 29. huhtikuuta 2017 kumminaan amiraali Kirkland H. Donaldin puoliso Diane Donald ja laskettiin vesille 4. kesäkuuta. Alus luovutettiin 25. kesäkuuta koeajojen jälkeen laivastolle, joka otti aluksen palvelukseen 29. syyskuuta 2018 Port Canaveralissa Floridassa.
Palvelus.
Alus oli 4. lokakuuta laiturissa Norfolkin laivastotukikohdassa.
Hukan enkelit

Hukan enkelit on Seppo Jokisen kirjoittama jännitysromaani. Kirja on kuudes osa komisario Koskisesta kertovassa sarjassa. Kirja voitti Suomen dekkariseuran Vuoden johtolanka -palkinnon vuonna 2002.
USS Colorado (SSN-788)

USS Colorado (runkonumero SSN-788) on Yhdysvaltain laivaston Virginia-luokan ydinsukellusvene.
Valmistus.
Alus tilattiin 22. joulukuuta 2008 General Dynamics Electric Boat Divisioonalta, missä köli laskettiin 7. maaliskuuta 2015. Se kastettiin 3. joulukuuta 2016 kumminaan laivastoministeri Raymond E Mabus, Jr.:n tytär Annie Mabus ja laskettiin vesille 29. joulukuuta. Alus luovutettiin 21. syyskuuta 2017 koeajojen jälkeen laivastolle, joka otti aluksen palvelukseen 17. maaliskuuta 2018 New Londonin sukellusvenetukikohdassa.
Palvelus.
General Dynamics Electric Boat Division vastaanotti 30. maaliskuuta 2018 aluksen muutostyötilauksen, jonka arvo oli 14,7 miljoonaa Yhdysvaltain dollaria. Tilauksen piti valmistua syyskuun loppuun mennessä.
Virpiniemen hyppyrimäet

Virpiniemen hyppyrimäet on kolmen hyppyrimäen muodostama mäkihypyn suorituspaikka Kellossa Oulussa.
Virpiniemen hyppyrimäki.
Virpiniemen hyppyrimäen K-piste sijaitsee 38 metrissä ja HS-piste 40 metrissä. Mäen alastulorinteessä on muovitus.
Kesämäkiennätyksen kehittyminen (miehet).
Kesämäkiennätyksen 39,0 metriä on hypännyt Peter Räisänen.
Kesämäkiennätyksen kehittyminen (naiset).
Naisten kesämäkiennätyksen 32,5 metriä on hypännyt Vuokko Hyvärinen.
Fillière

Fillière on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Fillièrejoen laaksossa, noin 20 kilometriä Annecyn kaupungista koilliseen.
Kunta muodostettiin 1. tammikuuta 2017 kun viisi kuntaa Aviernoz, Évires, Les Ollières, Saint-Martin-Bellevue ja Thorens-Glières yhdistyivät. Uuden kunnan hallintopaikaksi nimettiin Thorens-Glières.
Nähtävyyksiä.
Kunnan nähtävyyksiä on linna "Château de Thorens". Sen rakennutti Geneven kreivi Gérold vuonna 1060. Linna on avoinna yleisölle. 
Plateau des Glièresin ylänkö sijaitsee osittain kunnan alueella. Ylängöllä on siellä käytyjen toisen maailmansodan tapahtumien muistoksi pystytetty muistomerkki.
Veitsisaari (Päijänne)

Veitsisaari on Päijänteen saari Keski-Suomessa Jyväskylän Korpilahdella. Saari sijaitsee Päijänteen Vanhanselän pohjoispuolella olevassa saaristossa.
Maantietoa.
Saari on 260 metriä pitkä, 110 metriä leveä ja sen pinta-ala on 1,4 hehtaaria . Se sijaitsee Ryhinselän ja Korospohjan lahtien välisessä pienellä järvenselällä. Sitä ympäröi sellaiset saaret kuin Pärnäsaari idässä, Kumina ja Mustasaari etelässä, Ryhinsaari lännessä ja Iso Kaitasaari pohjoisessa. Saaren korkein huippu, joka sijaitsee keskellä saarta, yltää noin 82,5 metrin korkeuteen merenpinnasta. Se kohoaa silloin noin neljän metrin korkeuteen Päijänteen vedenpinnasta, joka on 78,3 metriä mpy. Saarella on kartan mukaan kuusi rakennusta, joista ainakin yksi on vapaa-ajan asunto.
Sasi

Sasi on kylä ja taajama Hämeenkyrön itäosassa Pirkanmaalla. Se on Hämeenkyrön toinen taajama Kyröskosken jälkeen. Sasin postinumero on 39130. Sasin kylästä on Hämeenkyrön keskustaan 10 kilometriä ja Tampereen keskustaan alle 30 kilometriä.
Tilastokeskuksen taajama-aluerajauksen mukaan vuoden 2023 lopussa Sasin taajaman pinta-ala oli 1,68 neliökilometriä ja väkiluku 282. Tilastollinen taajamarajaus voi poiketa virallisesta kunnanosien tai kylien rajauksesta.
Sasin kylä on osa Hämeenkyrön kulttuurimaisemaa, joka on yksi Suomen valtakunnallisesti arvokkaista maisema-alueista. Valintaperusteissa Hämeenkyrön kulttuurimaisemaa on luonnehdittu Keski-Hämeen viljelyseudulle tyypilliseksi vaihtelevaksi ja perinteiseksi maaseutumaiseksi, jota vuosisatoja jatkunut maanviljely on muovannut ja jonka maisemakuva on säilynyt harvinaisen eheänä. Jo ennen valtakunnallista asemaa Sasin kulttuurimaisema ja kylän kautta kulkeva vanha Tampereen ja Vaasan välinen maisematie oli luokiteltu maaseutumaisemiensa puolesta maakunnallisesti arvokkaaksi. Kylän perinteistä, 1800-luvun rakennuskantaa säilyttäneisiin tiloihin lukeutuivat ainakin 1980-luvulla Vanha-Sasi, Tarri, Yli-Heljo, Pirjola ja Turkki.
Sasin seurantalo Toukola on kylällä tunnettu kokoontumis- ja juhlapaikka.
Saken Seifullin

Saken Seifullin (, 15. lokakuuta 1894 – 25. huhtikuuta 1938, Almaty) oli kazakstanilainen kirjailija ja nationalisti. Häntä pidetään maansa tunnetuimpana kirjailijana.
Seifullin opiskeli opettajaksi ja valmistui Omskin opettajaseminaarista vuonna 1916. Seminaarissa hän sai innostuksen radikaaleihin sosialistisiin ja nationalistisiin oppeihin. Hän myös julkaisi vuonna 1914 ensimmäiset runonsa, jossa heijastuvat Kazakstanin ihmisten kohtalo, köyhyys ja vanhanaikainen patriarkaalisuus. Vallankumousvuonna 1917 hän toimi Kazakstanissa bolševikkien riveissä. Toukokuun 1918 kapinoinnin seurauksena Akmolinskin punainen hallitus kaadettiin ja sen johtajat, mukaan lukien Seifullin, joutuivat valkokaartilaisten vangeiksi. Vuonna 1920, jolloin Kazakstanin autonominen sosialistinen neuvostotasavalta perustettiin, Seifullin valittiin Kazakstanin keskusvaalilautakunnan puheenjohtajaksi. Vuonna 1922 hänet nimitettiin tasavallan opetusvaliokunnan varajäseneksi ja Kazakstanin kansankomissaarien neuvoston puheenjohtajaksi. 
Tehtävässään Seifullin puolusti kazakin oman kielen asemaa. Vuodesta 1927 pidätykseensä vuonna 1937 Seyfullin oli useiden yliopistojen rehtori, toimi sanomalehden päätoimittajana ja kirjallisuuslehden toimittajana. Hän loi Kazakstanin kirjailijayhdistyksen. Hänellä oli samaan aikaan voimia julkaista kaunokirjallisuutta ja tieteellisiä teoksia. 
Vuonna 1937 Seifullin pidätettiin syytettynä porvarillisesta nationalismista. Hänet ammuttiin kansan vihollisena yhdellä NKVD:n Alma-Atan vankiloista.
Beaufort (Savoie)

Beaufort on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Doronjoen varrella, noin 20 kilometriä Albertvillen kaupungista itään. Kunta tunnetaan myös nimellä Beaufort-sur-Doron.
Beaufortia keskiajalla suojaamaan rakennettu linna "Château de Beaufort" on nykyään raunioitunut. Sen paikalla on aiemmin ollut roomalainen huvila. Linnassa ovat aikanaan asuneet niin Savoijin kreivejä kuin Ranskan kuninkaitakin.
Kunta on antanut nimensä siellä lehmänmaidosta valmistetulle Beaufort-juustolle. Juusto on suojattu AOC-nimityksellä vuodesta 1968 lähtien.
Karrimor

Karrimor on brittiläinen urheiluvarusteiden valmistaja, joka perustettiin vuonna 1946 nimellä Karrimor Bag Company.
Yhtiön perusti Parsonsin perhe, ja se oli perheyritys vuoteen 1996, jolloin italialainen sijoitusyritys osti siitä osia. Tuolloin yrityksessä oli 320 työntekijää ja 20 miljoonan punnan liikevaihto.
Karrimorin on omistanut vuodesta 2004 Sports Direct International plc.
G-tyypin asteroidi

G-tyypin asteroidit ovat harvinaisia hiilipitoisia asteroideja. Huomattavin G-tyypin asteroidi on 1 Ceres.
G-tyypillä on alhainen albedo.
V-tyypin asteroidi

V-tyyppin asteroidit ovat asteroideja, joiden spektrityypit vastaavat koostumusta basaltista ja ovat samankaltaisia kuin 4 Vesta. Vesta oli pitkään ainoa tunnettu basalttipintainen asteroidi. Useimmat basalttiset asteroidit ovat sisemmällä asteroidivyöhykkeellä ja niiden kiertorata on 2,15 ja 2,5 astronomisen yksikön välillä. Useimmat ovat kuuluneet tai kuuluvat edelleen Vesta-ryhmään.
Séez

Séez on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 60 kilometriä Albertvillen kaupungista itään.
Séezin nimi tulee latinankielisestä sanasta sextum, joka tarkoittaa kuudetta kilometripylvästä. Kylä on rakennettu tämän virstanpylvään paikalle roomalainen tien varteen, joka oli tärkeä kulkureitti Viennen ja Milanon välillä.
Kunnan keskus sijaitsee 900 metrin korkeudessa vuoristoalueen sydämessä, mutta kunnan korkeimmat huiput yltävät 3000 metriin. Séez sijaitsee lähellä useita hiihtokeskuksia kuten Les Arcs, Tignes, Val d'Isere ja Sainte-Foy-Tarentaise.
Vincenzo Cerulli

Vincenzo Cerulli (20. huhtikuuta 1859 – 30. toukokuuta 1927) oli italialainen tähtitieteilijä ja Teramon observatorion perustaja. Hän suoritti fysiikan loppututkinnon Rooman Sapienza-yliopistossa vuonna 1881.
Gossau (St. Gallen)

Gossau on kaupunki Sveitsissä Sankt Gallenin kantonissa. Kaupungissa on runsaat 18 000 asukasta.
Maantiede.
Gossau sijaitsee Glattjoen pohjoisrannalla kumpuilevassa Mittellandissa Sankt Gallenin kaupungin länsipuolella. 
Liikenne.
Moottoritie A1 ja SBB:n rautatie Winterthurista Sankt Galleniin kulkevat Gossaun kautta. Gossausta lähtee myös SBB:n rautatie pohjoiseen Weinfeldeniin ja SOB:n rautatie etelään Herisauhun.
Norman Robert Pogson

Norman Robert Pogson (23. maaliskuuta 1829 – 23. kesäkuuta 1891) oli englantilainen tähtitieteilijä joka työskenteli Madrasin observatoriossa Intiassa. Hän löysi useita pikkuplaneettoja ja teki havaintoja komeetoista. Pogson kehitti Pogsonin suhteen, jolla merkitään tähtien kirkkauksia. Kuun kraateri Pogson Crater on nimetty hänen mukaansa.
Pogson oli Madrasin observatorion esimies 1860. Hän teki havaintoja ja tutkimuksia muuttuvista tähdistä ja asetti tähtifotometrialle tärkeän niin sanotun Pogsonin kaavan:
log h – log h’ = – 0,4 (m – m’),
jossa h ja h’ tarkoittavat kahden tähden valovoimakkuutta ja m ja m’ niiden suuruusluokkaa. Lukua 0,4 sanotaan Pogsonin luvuksi.
Puna-armeijan hyökkäys Azerbaidžaniin

Puna-armeijan hyökkäys Azerbaidžaniin oli Venäjän sosialistisen federatiivisen neuvostotasavallan huhtikuussa vuonna 1920 suorittama sotilaallinen hyökkäys, joka kohdistui Azerbaidžanin demokraattiseen tasavaltaan. Venäjä sai tukea Azerbaidžanin bolševikeilta, jotka kapinoivat Azerbaidžanin pääkaupungissa Bakussa.
Sotilasoperaatio.
21. huhtikuuta 1920 Tuhatševski sai käskyn hyökätä Azerbaidžaniin. Keskiyölla 27. huhtikuuta Azerbaidžanin hallitus sai selville, että puna-armeija oli ylittänyt rajan maan pohjoisosassa. Lähes kaikki joukot oli tuolloin lähetetty Karabakhiin. Kenraali Shiklinsii ei kyennyt pysäyttämään puna-armeijan etenemistä Bakuun. Samana päivänä Venäjän kommunistinen puolue, Azerbaidžanin kommunistinen puolue ja Kaukasian alueellinen komitea perustivat Azerbaidžanin vallankumouksellisen komitean, jonka johtajaksi julistettiin Nariman Narimanov. Pian komitean perustamisen jälkeen Hamid Sultanov vaati parlamenttia antautumaan 12 tunnin sisällä.
Azerbaidžanin demokraattinen tasavalta lakkasi olemasta 28. huhtikuuta 1920. Venäjä miehitti Azerbaidžanin poliittisista ja taloudellisista syistä. Merkittävin syy oli Azerbaidžanin öljy.
Ernst Wilhelm Leberecht Tempel

Ernst Wilhelm Leberecht Tempel (4. joulukuuta 1821 Nieder‐kunnersdorf, Saksa – 16. maaliskuuta 1889 Arcetri, Italia), yleensä tunnettuna Wilhelm Tempel, oli saksalainen tähtitieteilijä joka työskenteli Marseillessa siihen asti kunnes Saksan-Ranskan sota puhkesi vuonna 1870.
Tempel syntyi Niedercunnersdorfissa Saksin osavaltiossa. Hän oli tuottelias komeettojen löytäjä. Hän oli yhtenä löytäjänä tai yksin löytämässä kaikkiaan 21 komeettaa, mukaan lukien Leonid-meteorisuihkun emokappale 55P/Tempel-Tuttle ja NASAn Deep Impact -luotaimen kohteena ollut 9P/Tempel. Muita hänen nimeään kantavia jaksollisia komeettoja ovat 10P/Tempel ja 11P/Tempel-Swift-LINEAR. Hänen mukaansa on nimetty päävyöhykkeen asteroidi 3808 Tempel ja kuun kraatteri Tempel.
Rossen jaarli

Rossen jaarli on brittiläinen arvonimi, joka luotiin kahdesti Irlannissa; molempina kertoina Parsons-perheessä.
Parsonsit olivat alun perin englantilainen perhe Leicestershiresta; siellä oli viisi veljeä jotka asettuivat Irlantiin 16. vuosisadan loppupuolella. Yksi veljistä, William Parsons, nimettiin Bellamontin Baronetiksi vuonna 1620.
Perheistuin sijaitsee Birrin linnassa, Birrissä, Offalyn kreivikunnassa.
USS Freedom (LCS-1)

USS Freedom (runkonumero LCS-1) oli Yhdysvaltain laivaston Freedom-luokan rannikkotaistelualus.
Valmistus.
Alus tilattiin Lockheed Martinilta, missä työt aloitettiin 1. helmikuuta 2005 ja köli laskettiin 2. kesäkuuta. Alus kastettiin 23. syyskuuta 2006 kumminaan sotilasmestari Paul Ray Smithin leski Birgit Smith ja luovutettiin laivastolle 18. syyskuuta 2008. Alus otettiin palvelukseen 8. marraskuuta.
Palvelus.
Alus poistettiin palveluksesta 30. syyskuuta 2021.
Vuoden 2018 Atlantin hurrikaanikausi

Vuoden 2018 Atlantin hurrikaanikausi käsitti hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2018. 
Nimet valittiin esiintymisjärjestyksessä etukäteen julkaistulta listalta. Kauden aikana nimettiin 15 myrskyä, joista kahdeksan luokiteltiin hurrikaaneiksi. Keskimääräisellä kaudella on kuusi hurrikaania ja 12 nimettyä myrskyä.
Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.
Montvalezan

Montvalezan on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 60 kilometriä Albertvillen kaupungista itään Italian rajan tuntumassa.
Kunnan tärkein elinkeino on matkailu. La Rosièren laskettelukeskus sijaitsee Montvalezanissa.
Cape Girardeau

Cape Girardeau () on kaupunki Missourin osavaltiossa Yhdysvalloissa. Se kuuluu Cape Girardeaun ja Scottin piirikuntiin. Vuoden 2019 arvion mukaan kaupungin väkiluku oli 40 559. Vuosina 2010–2019 väkiluku kasvoi 6,8 prosenttia. Cape Girardeaun asukkaista 23,4 prosenttia eli köyhyysrajan alapuolella.
Mississippijoki virtaa Cape Girardeaun läpi.
Väitetty ufotapaus.
Cape Girardeaussa tapahtui huhtikuussa 1941 lentokoneen maahansyöksy. Tarinan mukaan onnettomuudessa kuolleita siunaamaan kutsuttiin paikallisen baptistikirkon pappi William Huffman, joka onnettomuuspaikalle saavuttuaan näki lentokoneen sijasta sisäpuolelta hieroglyfeillä kirjaillun hopeanhohtoisen lentävän lautasen, jota vartioimassa oli FBI:n agentteja, palomiehiä ja maavoimien sotilaita. Huffmann olisi tarinan mukaan siunannut kolme kuollutta humanoidia, minkä jälkeen häntä oltaisiin varoitettu puhumasta asiasta kenellekään.
Cape Girardeaun ufotapauksen teki tunnetuksi ensimmäisenä Huffmanin lapsenlapsi Charlette Mann 1970-luvun lopulla.
Suomen urheilu 1956

Suomen urheilu 1956 käsittelee vuoden 1956 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Coming In for the Kill

Coming In for the Kill on brittiläisen popduon Climie Fisherin toinen ja viimeinen albumi, jonka EMI julkaisi vuonna 1989. Albumi ei menestynyt yhtä hyvin kuin yhtyeen edellinen albumi "Everything". 
"Coming In for the Kill" sijoittui kotimaassaan Britannian albumilistan 35. sijalle. Ruotsissa se sijoittui Topplistanin 36. sijalle. 
Kappaleet.
Kaikki kappaleet säv. ja san. Simon Climie ja Rob Fisher ellei toisin mainita.
Ritva Tikkanen

Ritva Tikkanen (s. 29. tammikuuta 1969 Varpaisjärvi) on suomalainen filosofian tohtori, biokemisti ja professori. Hän työskentelee Saksassa Gießenissä Justus-Liebig-yliopistossa biokemian tutkimuslaitoksella.
Tikkanen valmistui ylioppilaaksi 1988 Varpaisjärveltä. Hän opiskeli biokemiaa 1988–1991 Turun yliopistossa. Gradutyönsä hän teki 1991 Kansanterveyslaitoksella Leena Peltosen ohjauksessa, kuten myös väitöstutkimuksensa "Structure, function and intracellular targeting of human lysosomal aspartylgucosaminidase" (1996). Hänen väitöskirjansa valittiin Helsingin yliopiston vuoden 1996 parhaaksi väitöskirjaksi ja lääketieteellisen tiedekunnan parhaaksi väitöskirjaksi.
Tikkanen johtaa AGU-tutkimusta, jossa selvitetään toiseen tautiin käytettyä Cystadane-nimistä lääkettä, vähentääkö se glykoasparagiinien kertymistä potilaiden veressä ja virtsassa.
Max Headroom -piraattilähetys 1987

Max Headroom -piraattilähetys () oli kahteen chicagolaiseen televisioasemaan kohdistunut piraattiryhmän ilkivallanteko, joka tapahtui 22. marraskuuta 1987. Ilkivallantekijät onnistuivat tunkeutumaan ja pysyttelemään tv-asemien lähetysjärjestelmässä kolmen tunnin ajan. Ensimmäinen lähetys oli lyhyt ja keskeytti WGN-TV-aseman iltauutisten urheilukoosteen. Toinen lähetys tapahtui muutamaa tuntia myöhemmin PBS:n alaisuudessa toimivalla WTTW-asemalla, jossa se keskeytti Doctor Who -ohjelman jakson "Horror of Fang Rock" lähetyksen n. 90 sekunnin ajaksi. Piraattilähetyksen aikana esitettiin WGN-asemaa ja televisiolähetyksiä kohtaan kohdistuvaa parodiaa ja pilaa.
Piraattilähetykset.
WGN-TV.
Ensimmäinen ilkivallanteko kohdistui WGN-TV:n Kanava 9:n suoraan uutiskoosteeseen "The Nine O'Clock News". Urheilukooste Chicago Bearsin kotivoitosta Detroit Lionsia vastaan iltapäivän ottelusta keskeytyi, kun ruutu pimeni hetkeksi, jonka jälkeen ruutuun ilmestyi Max Headroomia imitoinut hahmo. Hahmon pää liikkui pyörivän väännetyn metallilevyn edessä ja ainoat äänitehosteet tulivat surisevista ja oskilloivista äänistä.
WTTW.
Myöhemmin samana iltana lähetetyn "Doctor Whon" jakson "Horror of Fang Rock" aikana WTTW joutui saman ilkivallantekijän kohteeksi. Erona WGN-aseman piraattilähetykseen oli lähetykseen saatu epäselvä ja katkeileva ääniraita. Raidalla Headroom-imitoija kutsui WGN:n tv-selostaja Chuck Swirskya modernin ajan liberaaliksi sekä huusi ja nauroi. Seuraavaksi hahmo lateli useita lausahduksia, kuten Max Headroomin New Coken mainoslauseen ”Catch the Wave” (pitämällä parodiassa Pepsi-tölkkiä esillä) ja nojautui kameraa kohti. Tämän jälkeen hän lauleskeli "The Temptationsin" kappaletta Your love is fading sekä tv-ohjelma "Clutch Cargon" tunnussävelmää. Hahmo väitti myös lähetyksessä olevansa ”kaikkien merkittävien maailmanuutislehtinörttien mestariteos” (viittaus WGN:n kirjaimiin World´s Greatest Newspaper).
Piraattilähetyksen lopussa hahmo paljastaa takapuolensa, pitelee riisuttua naamaria kameran edessä ja ulvoo joidenkin henkilöiden jahtaavan häntä. Lähetys päättyy, kun sisäköksi pukeutunut apulainen läimäyttää tätä takapuoleen hahmon pyytäessä lisää, ja lähetys palaa takaisin Doctor Whon jaksoon 90 sekunnin tauon jälkeen.
Jälkiseuraukset.
Piraattilähetys sai huomiota lehdistössä ja tapahtunutta käsiteltiin uutislähetyksessä (tv-asemat saivat kuvamateriaalia todisteeksi Doctor Who -jakson nauhoittaneilta katsojilta). Piraattilähetyksen nähneet katsojat ruuhkauttivat WTTW-aseman puhelinpalvelun lukuisilla soitoillaan kysyäkseen tapahtuneesta häiriöstä.
Yhdysvaltain telehallintovirasto FCC tutki asian tapahtuman jälkeen ja asetti mahdollisesti löytyville syyllisille rangaistuksia hakkeroinnista, muun muassa sakkorangaistuksista aina vankilatuomioon. Syyllisiä ei ole saatu kiinni.
USS Fort Worth (LCS-3)

USS Fort Worth (runkonumero LCS-3) on Yhdysvaltain laivaston Freedom-luokan rannikkotaistelualus.
Valmistus.
Alus tilattiin Marinette Marine Corporationilta, missä köli laskettiin 11. heinäkuuta 2009. Alus kastettiin 4. joulukuuta 2010 ja luovutettiin laivastolle 6. kesäkuuta 2012. Alus otettiin palvelukseen 22. marraskuuta Galvestonissa Texasissa.
Palvelus.
Alus on palveluksessa.
Nigerian luterilainen kirkko

Nigerian luterilainen kirkko () on luterilainen kirkko, joka toimii Nigeriassa. Kirkon jäsenmäärä on yli 80 000.
Historia.
Kirkko on perustettu vuonna 1936 maaseudulla eläneen Ibesikpo-klaanin keskuudessa. Perustajaisänä toimi Jonathan Udo Ekong. Kirkkoon kuului aluksi 16 seurakuntaa.
Nykytilanne.
Kirkolla on nykyään 38 aluetta, joihin kuuluu 338 seurakuntaa 15 Nigerian osavaltion alueella. Seurakuntiin kuuluu yli 80 000 jäsentä. Seurakunnissa käytetään monia eri kieliä, mutta kirkon yhteisenä kielenä käytetään englantia. Kirkko kuuluu Kansainväliseen luterilaiseen neuvostoon. Kirkolla on oma teologinen oppilaitos, Jonathan Ekong Memorial Lutheran Seminary.
Walter E. Williams

Walter E. Williams (31. maaliskuuta 1936 – 2. joulukuuta 2020) oli yhdysvaltalainen taloustieteilijä ja kommentaattori. Williams kannatti vapaata markkinataloutta ja vastusti sosialistisia interventioita. Williams tuli myös tunnetuksi kiinnittämällä huomiota afroamerikkalaisten ongelmiin ja vähimmäispalkan vastustuksesta, joka Williamsin mukaan katkaisee tikapuiden alimmat oksat mustilta nuorilta. Vuonna 1982 julkaistiin Williamsin dokumentti "Good Intentions", jossa hän käsitteli mustien ongelmia ja vähimmäispalkkaa.
Williams toimi tutkijana George Mason Universityssä.
Williamsin viimeiseksi jäänyt dokumentti on "Suffer No Fools" vuodelta 2014.
Bourg-Saint-Maurice

Bourg-Saint-Maurice on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 55 kilometriä Albertvillen kaupungista itään. Laaja kunta ulottuu Italian rajalle saakka.
Nähtävyyksiä.
Kunnan nähtävyyksiä on Vulmixin kylässä oleva 1400-luvulla rakennettu kappeli "Chapel Saint-Grat". Kappelin sisäseinillä olevat freskot kertovat tarinan, jossa pyhä Grat lähti Palestiinaan etsimään Johannes Kastajan päätä. Muita keskiaikaisia rakennuksia ovat kaksi tornia: 1000-luvulta peräisin oleva "Tour du Châtelard" ja 1100-luvulta peräisin oleva "Tour de Rochefort".
Bourg-Saint-Mauricen suosituin vierailupaikka on vuonna 1968 perustettu Les Arcsin hiihtokeskus.
Liikenne.
Kunnan rautatieasema Gare de Bourg-Saint-Maurice on rautatielinjan pääteasema, jonne pääsee useilla junayhteyksillä. Myös TGV-junat ajavat sinne, ja esimerkiksi matka-aika Lyonista on noin kuusi tuntia.
Ranskan evankelis-luterilainen kirkkosynodi

Ranskan evankelis-luterilainen kirkkosynodi () on luterilainen kirkko, joka toimii Ranskassa. Kirkon jäsenmäärä on 821.
Historia.
Kirkon perustivat vuonna 1927 seurakunnat, jotka oli perustettu jo 1800-luvun aikana niiden perustajajäsenten lähdettyä Alsacen ja Lorrainen luterilaisesta kirkosta opillisista syistä.
Nykytilanne.
Kirkolla on 10 seurakuntaa, joissa on 821 jäsentä. Kirkko tukee ranskankielisiä kirkkoja Keski-Afrikassa ja on mukana johtajuuskoulutuksessa Länsi-Afrikassa. Kirkko kuuluu Kansainväliseen luterilaiseen neuvostoon.
Pervaporaatio

Pervaporaatio on erotusmenetelmä, jossa jotain komponenttia poistetaan nestemäisestä seoksesta puoliläpäisevän kalvon läpi höyrystämällä. Pervaporaatiota käytetään erityisesti atseotrooppisen seoksen muodostavien yhdisteiden erottamiseen toisistaan.
Periaate.
Pervaporaatiossa erotusprosesiin syötetään nestemäistä seosta. Prosessissa käytetään puoliläpäisevää kalvoa, joka päästää komponentteja lävitseen eri nopeuksilla. Puoliläpäisevän kalvon toisella puolen on alhainen paine. Erottuva komponentti on yleensä helpoiten haihtuva ja kulkee nopeimmin kalvon lävitse niin kutsutulle permeaattipuolelle. Haihtumatonta nestettä kutsutaan retentaatiksi. Erotus pervaporaatiolla perustuu erottuvan komponentin höyrynpaineen ja kemiallisen potentiaalin eroon retentaatti- ja permeaattipuolella. Vakuumin lisäksi permeaattipuolella voidaan käyttää kaasuvirtaa, joka kuljettaa kalvon läpäisevän kaasun pois kalvon läheisyydestä. Permeaatti usein viilennetään ja nesteytetään.
Pervaporaatiossa kalvo voi olla materiaaliltaan joko epäorgaaninen, orgaaninen tai näiden hybridi. Tyypillisiä epäorgaanisia kalvomateriaaleja ovat piidioksidi, piidioksidin ja zirkoniumdioksidin seos sekä zeoliittikalvo. Orgaanisia kalvoja ovat polydimetyylisiloksaanikalvot, PVC-kalvot, polyakrylaatti- ja polyvinyylialkoholikalvot sekä selluloosasta tai kitosaanista valmistetut kalvot. Tämän lisäksi on olemassa hybridikalvoja, joissa orgaanisessa kalvomateriaalissa on epäorgaanisia nanopartikkeleita.
Pervaporaation sovellutuksia.
Pervaporaatiota käytetään muun muassa veden poistamiseen orgaanisista yhdisteistä, orgaanisten yhdisteiden poistamiseen vedestä ja orgaanisten seosten erottamiseen toisistaan. Menetelmä on käytetty erityisesti atseotrooppisten seosten erottamiseen, esimerkiksi veden poistamiseen etanolista tai isopropanolista. Vedenpuhdistuksessa pervaporaatiolla poistetaan helposti haihtuvia orgaanisia yhdisteitä. Orgaanisten yhdisteiden erottamisesta esimerkkejä ovat metanolin erottaminen metyyli-tert-butyylieetteristä ja sykloheksaanin erottaminen bentseenistä. Pervaporaation etuja ovat muun muassa alhaiset käyttökustannukset, kyky atseotrooppisten seosten erottamiseen, helppo käytettävyys ja kokoluokan skaalaus.